Document ID: 32000R2866

Komisijos reglamentas (EB) Nr. 2866/2000
2000 m. gruodžio 27 d.
iš dalies keičiantis Reglamentą (EB) Nr. 1898/97, nustatantį priemonių, kurioms taikomi Tarybos reglamentai (EB) Nr. 1727/2000 ir (EB) Nr. 3066/95, taikymo kiaulienos sektoriuje taisykles ir panaikinantis Reglamentus (EEB) Nr. 2698/93 ir (EB) Nr. 1590/94, taip pat iš dalies pakeičiantis Reglamentą (EB) Nr. 2332/2000, nustatantį 2000 m. spalio mėn. pateiktų paraiškų gauti importo licenciją tam tikriems kiaulienos produktams pagal Bendrijos susitarimuose su Lenkijos Respublika, Vengrijos Respublika, Čekijos Respublika, Slovakija, Bulgarija ir Rumunija numatytą režimą priėmimo apimtį
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2000 m. spalio 9 d. Tarybos reglamentą (EB) Nr. 2290/2000, nustatantį tam tikriems žemės ūkio produktams kai kurias lengvatas Bendrijos tarifinių kvotų pavidalu ir numatantį kai kurių Europos sutartyje su Bulgarijos Respublika numatytų žemės ūkiui taikomų lengvatų koregavimą tam tikriems žemės ūkio produktams, kaip savarankišką ir pereinamojo laikotarpio priemonę [1], ypač į jo 1 straipsnio 3 dalį,
atsižvelgdama į 2000 m. spalio 17 d. Tarybos reglamentą (EB) Nr. 2433/2000, nustatantį tam tikriems žemės ūkio produktams kai kurias lengvatas Bendrijos tarifinių kvotų pavidalu ir numatantį kai kurių Europos sutartyje su Čekijos Respublika numatytų žemės ūkiui taikomų lengvatų koregavimą tam tikriems žemės ūkio produktams, kaip savarankišką ir pereinamojo laikotarpio priemonę [2], ypač į jo 1 straipsnio 3 dalį,
atsižvelgdama į 2000 m. spalio 17 d. Tarybos reglamentą (EB) Nr. 2434/2000, nustatantį tam tikriems žemės ūkio produktams kai kurias lengvatas Bendrijos tarifinių kvotų pavidalu ir numatantį kai kurių Europos sutartyje su Slovakijos Respublika numatytų žemės ūkiui taikomų lengvatų koregavimą tam tikriems žemės ūkio produktams, kaip savarankišką ir pereinamojo laikotarpio priemonę [3], ypač į jo 1 straipsnio 3 dalį,
atsižvelgdama į 2000 m. spalio 17 d. Tarybos reglamentą (EB) Nr. 2435/2000, nustatantį tam tikriems žemės ūkio produktams kai kurias lengvatas Bendrijos tarifinių kvotų pavidalu ir numatantį kai kurių Europos sutartyje su Rumunija numatytų žemės ūkiui taikomų lengvatų koregavimą tam tikriems žemės ūkio produktams, kaip savarankišką ir pereinamojo laikotarpio priemonę [4], ypač į jo 1 straipsnio 3 dalį,
atsižvelgdama į 2000 m. gruodžio 22 d. Tarybos reglamentą (EB) Nr. 2851/2000, nustatantį tam tikriems žemės ūkio produktams kai kurias lengvatas Bendrijos tarifinių kvotų pavidalu ir numatantį kai kurių Europos sutartyje su Lenkijos Respublika numatytų žemės ūkiui taikomų lengvatų koregavimą tam tikrų žemės ūkio produktams, kaip savarankišką ir pereinamojo laikotarpio priemonę, ir panaikinantį Reglamentą (EB) Nr. 3066/95 [5], ypač į jo 1 straipsnio 4 dalį,
kadangi:
(1) Komisijos reglamente (EB) Nr. 1898/97 [6] su pakeitimais, padarytais Reglamentu (EB) Nr. 2072/2000 [7], nustatytos išsamios Europos susitarimuose numatytų priemonių taikymo kiaulienos sektoriuje taisyklės. Jis turėtų būti iš dalies pakeistas atsižvelgiant į Reglamentų (EB) Nr. 2290/2000, (EB) No 2433/2000, (EB) Nr. 2434/2000, (EB) Nr. 2435/2000 ir (EB) Nr. 2851/2000 nuostatas, skirtas kiaulienos produktams.
(2) Iki šio reglamento įsigaliojimo taikytas importo muitų už Reglamento (EB) Nr. 1898/97 I priedo C, D ir E dalyse išvardytus produktus, importuotus pagal licencijas, kurios buvo naudojamos nuo 2000 m. liepos 1 d., sugrąžinimas priklauso 1993 m. liepos 2 d. Komisijos reglamento (EEB) Nr. 2454/93, nustatančio Tarybos reglamento (EEB) Nr. 2913/92, nustatančio Bendrijos muitinės kodeksą, įgyvendinimo nuostatas [8], su paskutiniais pakeitimais, padarytais Reglamentu (EB) Nr. 2787/2000 [9], taikymo sričiai.
(3) Šio reglamento nuostatos, skirtos Bulgarijai, Čekijos Respublikai, Slovakijos Respublikai ir Rumunijai, nuo 2000 m. liepos 1 d. turėtų būti taikomos lygiagrečiai su Reglamentais (EB) Nr. 2290/2000, (EB) Nr. 2433/2000, (EB) Nr. 2434/2000 ir (EB) Nr. 2435/2000. Šio reglamento nuostatos, skirtos Lenkijai, nuo 2001 m. sausio 1 d. taikomos lygiagrečiai su Reglamentu (EB) Nr. 2851/2000.
(4) Komisijos reglamentu (EB) Nr. 2332/2000 [10], remiantis Reglamentu (EB) Nr. 1898/97, yra nustatyti 2001 m. sausio 1 d. - kovo 31 d. laikotarpiui turimi kiekiai. Jis turėtų būti iš dalies pakeistas atsižvelgiant į šio reglamento I priede pateiktus naujus metinius kiekius.
(5) Šiame reglamente numatytos priemonės atitinka Kiaulienos vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 1898/97 iš dalies keičiamas taip:
1. Pavadinimas pakeičiamas taip:
"nustatantis priemonių, kurioms taikomi Tarybos reglamentai (EB) Nr. 1727/2000, (EB) Nr. 2290/2000, (EB) Nr. 2433/2000, (EB) Nr. 2434/2000, (EB) Nr. 2435/2000 ir (EB) Nr. 2851/2000, taikymo kiaulienos sektoriuje taisykles ir panaikinantis Reglamentus (EEB) Nr. 2698/93 ir (EB) Nr. 1590/94."
2. 1 straipsnio pirma pastraipa pakeičiama taip:
"Visas šio reglamento I priede numatytoms Nr. 1, 2, 3, 4, H1, 7, 8, 9, T1, T2, T3, S1, S2, B1, 15, 16 ir 17 grupėms priskiriamų produktų importas į Bendriją pagal Reglamentuose (EB) Nr. 1727/2000, (EB) Nr. 2290/2000, (EB) Nr. 2433/2000, (EB) Nr. 2434/2000, (EB) Nr. 2435/2000 ir (EB) Nr. 2851/2000 numatytas priemones vykdomas pateikus importo licenciją."
3. I priedo B, C, D ir F dalys pakeičiamos šio reglamento priedu.
2 straipsnis
Reglamento (EB) Nr. 2332/2000 II priedas pakeičiamas šio reglamento II priedu.
3 straipsnis
Šis reglamentas įsigalioja kitą dieną po jo paskelbimo Europos Bendrijų oficialiajame leidinyje.
Jis taikomas nuo 2000 m. liepos 1 d. Tačiau importui iš Lenkijos Respublikos 1 ir 2 straipsniai taikomi nuo 2001 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2000 m. gruodžio 27 d.

Labels: 3
15
17
18